alexandrainst/scandi-wiki huggingface dataset:
Yang Zhongjian

Yang Zhongjian  (kinesisk: 杨钟健, pinyin: Yáng Zhōngjiàn; født 1. juni 1897 i Hua i Shaanxi i Kina, død 15. januar 1979), også kjent som C.C. (Chung Chien) Young, var en av Kinas fremste paleontologer. 

Yang tok slutteksamen fra det geologiske fakultet ved Pekinguniversitetet i 1923, og doktorgraden i 1927 fra Universitetet i München i Tyskland. Han var professor ved den geologiske oppmåling ved Beijinguniversitetet og Xi'ans Nordvestuniversitet. Yangs vitenskapelige arbeid var viktig for opprettelsen av Det kinesiske institutt for virveldyrpaleontologi og paleoantropologi i Beijing, som huser en av verdens viktigste samlinger innen disse områder. Han var direktør både der og ved Beijings naturhistoriske museum. 

Yang hadde oppsynet med innsamling av og forskning på dinosaurer i Kina fra 1933 til inn i 1970-årene. Han var involvert i noen av verdens viktigste fossilfunn, som av prosauropodene lufengosaurus og yunnanosaurus, ornitopoden tsintaosaurus, og den kjempestore sauropoden mamenchisaurus, så vel som av Kinas første   stegosaur chialingosaurus.

Litteratur 
 Dong Zhiming: Dinosaurian Faunas of China, Beijing: China Ocean Press, 1992 ISBN 3-540-52084-8

Paleontologer
Autorer for zoologi
Personer fra Weinan
Bakholdsangrepet på admiral Yamamoto

Bakholdsangrepet på admiral Yamamoto var et amerikansk flyangrep under annen verdenskrig den 18. april 1943 over Bougainville i det sørlige Stillehavet.

Den japanske flåteadmiral Yamamoto Isoroku hadde planlagt og gjennomført det japanske angrepet på Pearl Harbor på Hawaii i 1941. Han var kommandør for hele den japanske flåte.

Den 14. april 1943 snappet amerikansk militæretterretning opp japanske trafikk som etter dekoding gjorde dem kjent med admiral Yamamotos reiseplan under en inspeksjonstur, og det viste seg at det var en sjanse for å skyte ned flyet hans over Bougainville fire dager senere.

Det var noe nølen om dette var klokt. Man kunne dermed røpe for japanerne at man var i stand til å dechiffrere de japanske kommunikasjonskodene, men mer interessant var det en innvending om at en rekke av Yamamotos disposisjoner hadde vist seg å være de reneste katastrofer for japanerne, og det ble argumentert med at man ikke ville være tjent med at Yamamoto ble erstattet med en dyktigere strateg.

Angrepsordren kom fra  Washington og ble ledet videre til admiral Marc A. Mitscher, luftkommandør for området Salomonøyene. Avstanden til nærmeste amerikanske base var så stor at kun «P38 Lightning» med ekstra droptanker hadde tilstrekkelig rekkevidde til å nå frem. Admiralen gav oppdraget til hærens flystyrker på Guadalcanal. Operasjonen fikk kodenavnet Y-Mission og ble nøye planlagt. Man skulle fly lavt og under radsiostillhet. De 16 flyene lyktes; de kom inn over Bougainville akkurat da to japanske G4M Betty middelstore bombefly og seks Mitsubishi A6M Reisen Zero jagerfly, admiralens eskorte, begynte innflyvningen mot Kahili-flyfeltet ved Buin sør på Bougainville. Begge bombeflyene og tre av Zeroene ble skutt ned, og Yamoto ble drept.

Andre verdenskrig
Salomonøyenes historie
Our Lady of the Mississippi Abbey

Our Lady of the Mississippi Abbey er et nonnekloster nær Dubuque i Iowa. Søstrene der er medlemmer av cistercienserordenens striktere observans (trappister). Klosteret ligger ca. 16 km sør for Dubuque. 

Om lag 30 nonner bor i klosteret (2007), og de delrer sitt daglige liv mellom korbønn og privat bønn, «lectio divina» og fysisk arbeid, alt i henhold til Benedikts regel. Abbediet livnærer seg for det meste av å lage søtsaker som for eksempel konfekt, men det drives også organisk landbruk på dets eiendommer i hellingene ned mot Mississippielven. 

Abbediet ble grunnlagt i 1964 da det ankom 13 søstre som var utsendt fra Mount St. Mary’s Abbey i Wrentham i Massachusetts. 
  
I 1999 opprettet abbediets søstre et datterkloster i Norge. Det skjedde på  Tautra i Nord-Trøndelag. De første søstrene var fem søstre fra Mississippi Abbey og to norske søstre fra andre klostre. I mars 2006 ble Tautra Mariakloster et autonomt priorat.

Eksterne lenker
 
 Trappistine Creamy Caramels

Byggverk i Iowa
Katolske klostre
Klostre i USA
Trappistordenen
Dubuque County
East Haven

East Haven er en liten by i New Haven County i Connecticut i USA. Ved folketellingen i 2010 hadde byen 29 257 innbyggere. Byen ligger bare tre minutter med bil fra sentrum av den meget større nabobyen New Haven.

Hele det tettbygde New Haven-området, som består av 22 byer og småbyer, har en samlet befolkning på 571.310.

Referanser

Byer i New Haven County
Byer i Connecticut
Lutheran Churches of the Reformation

Lutheran Churches of the Reformation (LCR) er et luthersk trossamfunn i USA som ble stiftet i 1964 av grupper med røtter i Missourisynoden.

LCR står for en konservativ, gammelluthersk kristendom med sterk betoning av lokalmenighetenes selvstendighet. Man benytter utelukkende King James bibeloversettelse. I 1979 brøt en gruppe med LCR og opprettet Fellowship of Lutheran Congregation, som senere kom til å gå inn i kirkefellesskap med Concordia Lutheran Conference. Til forskjell fra dette senere samfunnet aksepterer LCR at prester har et sekulært arbeid ved siden av prestetjenesten.
Våren 2006 syntes det som om det banet seg frem et skisma innen LCR. Noen menigheter har forlatt samfunnet etter en strid som blant annet har berørt spørsmål om presteembedet.

Eksterne lenker
 Lutheran Churches of the Reformation
 Konfesjonelle lutherske kirker i USA

Lutherske kirker
Kristendom i USA
Etableringer i 1964
Qingyuan (Baoding)

Qingyuan (kinesisk: 清苑县, pinyin: Qīngyuàn Xiàn)  er et fylke i provinsen Hebei i   Folkerepublikken Kina. Det er administrativt del av byprefekturet Baoding. 

Fylket har 607 335 innbyggere (1999).

Administrative enheter
Storkommuner:
Qingyuan (清苑镇), Ranzhuang (冉庄镇), Yangcheng (阳城镇), Weicun (魏村镇), Wenren (温仁镇), Zhangdeng (张登镇), Dazhuang (大庄镇), Zangcun (臧村镇)

Kommuner:
Baituan (白团乡), Beidian (北店乡), Shiqiao (石桥乡), Lizhuang (李庄乡), Beiwangli (北王力乡), Donglü (东吕乡), Heqiao (何桥乡), Suncun (孙村乡), Yanzhuang (阎庄乡), Wangting (望亭乡)

Referanser

Fylker i Hebei
Red Wing

Red Wing er en by i Goodhue County i Minnesota i USA, ved elven Mississippi. Befolkningen var i 2000 på 16 116. Mange av nybyggerne som etablerte seg her var svensker og nordmenn, og den lutherske amerikanske misjonsorganisasjonen Hauge Synode Kinamissionsforbund etablerte et seminar for utdannelse av misjonærer her.

Vennskapsbyer
 Kongsberg i Norge.  
 Ikata i Japan 
 Quzhou i Kina

Referanser

Eksterne lenker 
 

Byer i Goodhue County
Byer ved Mississippi
Byer i Minnesota
Eielsen Synod

Eielsen Synod (opprinnelig formelt navn var Evangelical Lutheran Church in America) var et norsk (norsk-amerikansk) luthersk trossamfunn grunnlagt i 1846 i Jefferson Prairie i Wisconsin av en gruppe ledet av Elling Eielsen. Synoden ble oppløst i 1997. 

Synoden vektla bot, omvendelse og lekforkynnelse. Den var motstander av ritualisme, formell gudstjeneste, prestelige klær og prestelig myndighet.

Det var mindre kirkesplittelser i 1848 og 1856, og en stor splittelse i 1876. I 1876 omfattet Eielsens trossamfunn 24 pastorer, 59 menigheter og 7.500 medlemmer. Det året brøt mange av pastorene og menighetene ut og dannet Hauge Synod. Elling Eielsen og hans tilhengere fortsatte synoden under konstitusjonene av 1846 i Jackson i Minnesota. 

Eielsen Synod hadde 1500 medlemmer i ti kirker i 1953. I 1971 hadde den 75 medlemmer spredt rundt i menigheter i French Lake i Minnesota, Jackson i Minnesota, Centerville i Sør-Dakota, Taylor  i Wisconsin og Lodi i Wisconsin. I 1985 var de rundt 50 medlemmer i to kirker (Stall Norwegian Church  i Jackson og Immanuel i French Lake). . Kirken i Jackson ble oppløst i 1997. 

Per 2007 gjenstår bare Immanuel som aktiv, men den er nå en selvstendig luthersk kirke.

Eksterne lenker
History of Immanuel Lutheran Church and Eielsen Synod (2007) Updated version of below article
History of Immanuel Lutheran Church and Eielsen Synod (1998) 
LCMS Christian Cyclopedia Eielsen Synod
Preus Jr., J. A. O. "Protesting Norwegians" America's Lutherans. Ed. Omar Bonderud and  Charles Lutz Columbus OH: Wartburg Press 1958. 51.
Membership numbers
WELS article about numbers in 1985
A Little Lecture on Little Little-Known Lutheran Synods by Edward C. Fredrich (PDF)

Lutherske kirker
Kristendom i USA
Namaste

Begrepet Namaste (eller Namasté; hindi, नमस्ते, namaste; fra sanskrit: nam = bøye seg) kommer opprinnelig fra sanskrit, det gamle Indias språk for lærdom og litteratur, og betyr omtrent «Jeg bøyer meg for det gudommelige i deg».

I India og i enkelte andre asiatiske land er namaste den alle steds nærværende hilsningsgestus, og brukes både for gudebilder som tilbedelse, og for høflig hilsen mennesker imellom. Det er en tilbedelsesgestus opprinnelig forbeholdt den religiøse sfære som er blitt utvidet som æresbevisning også til disse andre sammenhenger.  

En mer formell variant er namaskar, brukt overfor eldre og øvrighetspersoner.

Se også
Wai

Eksterne lenker 
 Namaste – Gestens betydning

Indisk kultur
Hinduisme
Hilsener
Bar-le-Duc

Bar-le-Duc er en kommune i departementet Meuse i regionen Grand Est øst i Frankrike. Den er préfecture (administrasjonssted) i departementet Meuse, og ligger ved elva Ornain.

Historie 

Bar-le-Duc var en gang sete for grevskapet, og senere hertugdømmet Bar. Selv om byen sannsynligvis ble grunnlagt i antikken, ble den ikke viktig før på 900-tallet da grevene bosatte seg der. Senere kom den inn under hertugene av Lorraine.

Voie Sacrée som brakte forsyninger til de franske styrkene ved fronten under første verdenskrig, særlig under slaget ved Verdun, går gjennom byen.

Geografi 
Den nedre, mer moderne og travlere delen av byen strekker seg langs en smal dal omsluttet av skogkledde åser eller åser med vinranker. Elva Ornain renner gjennom denne dalen, og blir krysset av flere bruer. Byen er avgrenset i nordøst av Marne-Rhinenkanalen og i sørvest av en liten gren av Ornanin kalt Canal des Usines.

Befolkningsutvikling 
Antall innbyggere i kommunen Bar-le-Duc

Se også 
 Lafayette Escadrille

Referanser

Eksterne lenker 
 
 Kommunedata INSEE
 Turistkontoret i Bar-le-Duc 
 Bilde

Kommuner i Meuse
Nationalist People’s Coalition

Nationalist People's Coalition eller NPC er et politisk parti på Filippinene. Det ble grunnlagt i 1991 da noen medlemmer av Nacionalistapartiet brøt ut derfra. Partiet ble opprettet i 1991. I Representantenes hus har det 79 av 235 av de plassene.

Politiske partier på Filippinene
Politiske partier etablert i 1991
1991 på Filippinene
Old Saybrook

Old Saybrook er en by i Middlesex County i Connecticut i USA. Befolkningen var i 2000 på 10.367.

Saybrookkolonien ble grunnlagt i 1635 ved munningen av Connecticutelven i det som i dag er Old Saybrook og omegn.

Den 9. oktober 1701 ble Collegiate School of Connecticut registrert og opprettet i Old Saybrook. Den flyttet i 1716 til New Haven og fikk senere navnet Yale University.

Filmskuespillerinnen Katharine Hepburn døde i Old Saybrook i 2003, i en alder av 96 år.

Eksterne lenker
 
   Central Regional Tourism District

Byer i Middlesex County i Connecticut
Byer ved Connecticut
Bosetninger etablert i 1624
Byer i Connecticut
«La Amistad»

«La Amistad» var et spansk slaveskip. Det er blitt kjent fordi det i 1839 brøt ut en oppstand blant de afrikanske slaver om bord. De tok kontrollen med skipet og førte det mot USA der det ble oppbragt og bragt til havn av den amerikanske marine. Afrikanerne ble arrestert, og fikk rettshjelp. De etterfølgende rettsforhandlinger ble fulgt med stor interesse i USA og tildels også internasjonalt. Saken ble behandlet i filmen [[Amitad (film)|Amistad (1997)]], regissert av Steven Spielberg.

I mars 2000 ble en kopi av La Amistad sjøsatt fra Mystic i Connecticut under navnet  Amistad. Skipet seiler langs den amerikanske østkysten og tjener som et slags «skoleskip» for undervisning om slaveri og rasediskriminering. Dets hjemmehavn i New Haven i Connecticut, der den første av Amistadprosessene fant sted.

Referanser 

Seilskip
Slavehandel
Afroamerikansk historie
Skip fra 1800-tallet
Artikler i sjøfart-prosjektet
De tretten faktorier

De tretten faktorier (kinesisk: 十三行) er det området i Kanton i Kina der utenlandske handelshus fikk etableres på 1700-tallet for første gang siden Hai jin-politikken som forbød utenlandshandel. De omtales også som  «De tretten hong» eller «Kantonfaktoriene».

Terminologi
Faktoriene var «utlendingekvarterer» utenfor Guangzhous bymur. De var handelsmarkeder, ikke fabrikker der varer ble produsert. Navnet kom fra det man kalte en utenlandsk forretningsagent, nemlig en factor, og det var de som drev disse handelshusene eller faktoriene. Kineserne kalte gjerne faktoriene for barbariske hus.

Historie
I 1684 tillot Kangxi-keiseren utlendinger å handle med Kina i fire byer. Én av dem var  Kanton. I 1686 fikk de også anledning til å bo i faktoriområdet i Kanton, nær utløpet av Perlefloden. I 1757 bestemte Qianlong-keiseren at dette var det eneste stedet vestens folk kunne få bo.

I 1793 forsøkte kong George III av Storbritannia å få åpnet noen havner lenger nord på kysten i tillegg. Han sendte av sted Lord George Macartney for å be keiseren om dette, men fånyttes: Qianlogkeiseren avviste forespørselen.  

De tretten faktoriene tapte gradvis sin betydning etter Første opiumskrig, som brøt ut etter at Kina forbød import av britisk opium. Qingstyret ble beseiret av Storbritannia og ble tvunget til å åpne fem havnebyer for utlendingene og til å avstå Hongkong til Storbritannia. De tretten faktorier var deretter ikke lenger det eneste sted der utlendinger kunne yrke handel med kineserne.

Hongene i Hongkong ble fra tidlig i 1890-årene de viktigste handelshusene langs kysten.

Faktoriene
De vestlige faktorene ble tillatt å ha bygninger på to til tre etasjer, hundre meter fra elvebredden. Hvert faktori hadde tre eller fire hus. Lagrene var i første etasje, og elegante leiligheter i annen og tredje etasje. Plassen rett foran bygningene var inngjerdet og reservert utlendingene. Gatene inntil faktoriene het Thirteen Factory lane, Old China lane og Hog lane. Her lå det kinesiske forretninger.

De tretten 
De følgende er de faktorier og gater som utgjorde området, i den rekkefølge de lå. Hong-kjøpmennenes navn var Howqua, Mowqua, Puankhequa, Goqua, Fatqua, Kingqua, Sunshing, Mingqua, Saoqua og Punboqua

I 1835 åpnet legemisjonæren Peter Parker en øyenklinikk i 3 Hog Lane. Lam Qua, en kinesisk maler utdannet i Vesten, fikk i oppdrag av Palmer å male pre-operative pasienter som hadde store tumorer eller andre større misdannelser.

Politikk
Keiseren utnevnte en embedsmann som ble kalt hoppoen som hadde ansvaret og som innkrevde salgsskatt. Han overvåket også at salgene gikk rett for seg. Hoppoen hadde på vegne av Qinghoffet ansvaret for relasjonene til handelsfolkene. Dette var en viktig stilling; handelsfolkene hadde ikke lov til å ha direkte kontakt med keiseren

Utlendingene hadde forbud mot å lære seg kinesisk.

Litteratur
Fan, F. British Naturalists in Qing China  Harvard University Press (2004) ISBN 0-674-01143-0
Key JD, Callahan JA, Walters W. Hog Lane surgery (Ophthalmic Hospital, Canton, China) Minn Med. (May, 1986)

Referanser 

Guangzhou
Guangdongs historie
Qing-dynastiets historie
Jurij Modin

Jurij Ivanovitsj Modin (russisk: Юрий Иванович Модин; født 1922, død 2007) var KGBs føringsoffiser for  «The Cambridge Five» fra 1944 til 1955, da Donald MacLean skal ha overlevert atomhemmeligheter til Sovjetunionen.  I 1951 arrangerte Modin avhoppingene av Maclean og Guy Burgess. Modins forløpere som føringsoffiserer for spionringen ble henrettet. 

I 1994 sa Modin om Kim Philby at 

«He never revealed his true self. Neither the British, nor the women he lived with, nor ourselves [the KGB] ever managed to pierce the armour of mystery that clad him. His great achievement in espionage was his life's work, and it fully occupied him until the day he died. But in the end I suspect that Philby made a mockery of everyone, particularly ourselves.»

Litteratur 
 Modin, Yuri, My Five Cambridge Friends, ISBN 0-374-21698-3.

Sovjetiske spioner
Russiske offiserer
Spioner under den kalde krigen
Matthew Perry

Matthew Langford Perry (født 19. august 1969 i Williamstown i Massachusetts) er en canadisk-amerikansk TV- og filmskuespiller som spilte rollen som Chandler Bing i TV-serien Venner for livet.

Perry ble født i USA av canadiske foreldre, men vokste opp i Ottawa i Canada, hvor han var en lovende tennisspiller; han var en stund rangert som nr. 17 blant USAs juniorspillere. 15 år gammel flyttet han til Los Angeles sammen med sin far, John Bennett Perry, som også er skuespiller, og ble etter kort tid interessert i skuespilleryrket. Han fikk en større rolle i TV-serien Second Chance (1987) og har drevet på med skuespill siden.

Han skriver en del også og har blant annet skrevet manuskriptet til boken Maxwell's House, som et amerikansk TV-selskap planlegger å filmatisere.

Filmografi 
 Second Chance (1987)
 En natt i Jimmy Reardons liv (1988)
 Til dagen gryr (1988)
 Ikke rør min datter! (1989)
 Call Me Anna (1990)
 Dødelig slektskap (1993)
 Camouflage (1994)
 Getting In (1994)
 Kjærlighet ved andre blikk (1997)
 Almost Heroes (1998)
 Tango for tre (1999)
 The Whole Nine Yards (2000)
 The Kid (2000)
 Sara's Sweet Revenge (2002)
 The Whole Ten Yards (2004)
 Hoosiers II: Senior Year (2005)
 The Ron Clark Story (2006)
 Beginning of Wisdom (2008) (under innspilling)
 17 Again (2009)

Referanser

Eksterne lenker 
 
 

Canadiske skuespillere
Skuespillere i Friends
Gjesteskuespillere i Simpsons
Personer fra Berkshire County i Massachusetts
Personer fra Ottawa
Bethesda

Bethesda (uttales ) er en større forstad til Washington D.C., delvis med storskala høyhusbebyggelse, og en befolkning på  innbyggere i 2013. Forstaden, som ligger i Montgomery County i Maryland, er et ikke-inkorporert område, som blant annet innebærer at det ikke finnes noen definitiv bygrense.

Bethesda tok sitt navn etter kirken Bethesda Presbyterian Church, bygd 1820 og gjenoppbygd i 1850. Kirken tok i sin tur sitt navn etter de arameiske ordene Beth Hesda som betyr «barmhjertighetens hus».

National Institutes of Health har sitt hovedkontor i Bethesda.

Bethesda er en velstående forstad med et høyt gjennomsnittlig inntekts- og utdannelsesnivå. Mange er høyere statstjenestefolk i Washington, D.C.

Byer i Montgomery County i Maryland
Byer i Maryland
Diomedesøyene

Diomedesøyene er to øyer i Beringstredet. De ligger tre km fra hverandre midt i sundets smaleste stred. 
Den vestre og største øya Ostrov Ratmanova (Big Diomede) tilhører Russland og Tsjukotka. Den østre (Little Diomede) tilhører USA og delstaten Alaska. Den internasjonale datolinjen løper mellom de to øyene.
Øyene har lenge vært bebodd av inuitter. De ble oppdaget av europeere i 1728. I 1867 ble  Alaska solgt av Russland til USA. Man lot grensen gå midt mellom øyene ettersom det da ble så lett å definere hvor grensen løp. Ettersom øyene er midt i stredet var det også praktisk å ta én hver.
Etter andre verdenskrig ble befolkningen på den russiske øya sendt til fastlandet ettersom de pleiet kontakt med amerikanerne. Nå har enkelte inuitter vendt tilbake. En egen overenskomst gir inuittene i området permanent visum for grensepasseringer.

Ofte fryser sundet mellom øyene til vinterstid, og det blir ikke bare mulig å spasere fra Russland til USA (eller omvendt), men på første nyttårsdag (i Russland) å «spasere tilbake til fjoråret» (i USA), en mulighet som ikke finnes noen andre steder enn her.

Eksterne lenker 
 Bilder

Øyer i Russland
Øyer i Alaska
Øyer i Stillehavet
Øyer i Nordishavet
Beringhavet
Grønn te

Grønn te er en «ekte» te (Camellia sinensis) som kun har vært utsatt for meget lite oksidasjon i forbindelse med fremstillingen. Grønn te er særlig populær i Kina og Japan og er også blitt populær i Vesten, der man ellers tradisjonelt har holdt seg til sort te, som består av teblader som har vært utsatt for mer oksidasjon.

Grønn te er lysere enn svart te. Finere typer av grønn te skal trekke ved temperaturer ned mot 60 grader (eventuelt i kaldt vann!) over lengre tid.

Salg av årets første teavling er alltid en begivenhet i Japan, der ett kg grønn te kan selges for omregnet 9800 amerikanske dollar.

Se også 
 Baimao Hou

Referanser

Eksterne lenker 
 
 Guide til grønn te

Te
Kinesisk te
Wonton

Wonton (Wan Tan eller Huntun, kantonesisk: wɐn4tɐn1, pinyin: húntun 馄饨) er en deig av risnudler, formet som en pakke. Inne i deigen er det et fyll som for det meste består av svinekjøtt. Likheten til jiaozi er tydelig, og en gang i tiden var dette nok det samme. Men varianten wonton ble påpulær i det sørlige Kina og utviklet en distinkt stil. Siden Tang-tiden begynte folk å skjelne mellom jiaozi og wonton.

Tilberedelsen avsluttes med dampkoking i små kurver. Det er vanlig å servere wonton i en suppe, kalt wontonsuppe. 

Det hender også at wontonpakkene bakes i varm olje. I europeiske varianter av denne kinesiske retten serveres de da ofte med sursøt saus.

Legende 
Det fortelles følgende legende om rettens tilberedelse: 

Herskeren Hun Dun (på kantonesisk Won Ton) fikk en dag besøk av Sørhavets herre Shu og av Nordhavets herre Hu. Begge hadde planer om å styrte Hun Dun, og hadde pønsket ut en plan. De trådte for hans trone og sa : ''«Alle mennesker har syv kroppsåpninger, for å se, høre, spise og puste, men den store Hun Dun har ikke en eneste åpning. Derfor vil vi gi ham noen.» Så boret de en ny åpning i ham hver dag, og på den syvende dag døde han. Da ble verden kastet ut i kaos. Dette kaoset symboliseres av suppen.

Referanser

Det kantonesiske kjøkken
Nudelretter
Kinesiske ord og uttrykk
Andy Lau

Andy Lau 劉德華 (født 27. september 1961 i Hongkong) er en kinesisk skuespiller og sanger innen sjangeren Cantopop. Hans kinesiske navn er Lau Tak Wah (på kantonesisk) eller Liú Dé Huá (på mandarin). Han har deltatt i minst hundre filmer og har sunget et betraktelig antall popmelodier. Han har også produsert filmer.

Referanser

Eksterne lenker 
 
 

Hongkongkinesere
Kinesiske skuespillere
Kinesiske sangere
Personer fra Hongkong
Fødsler i 1961
EM på skøyter 1968, menn

EM på skøyter 1968, menn  ble avholdt på Bislett Stadion i bydelen St. Hanshaugen, Oslo, Norge den 27. og 28. januar 1968 med 28 deltakere fra 10 nasjoner.

Fred Anton Maier vant mesterskapet foran Eduard Matusevitsj og Magne Thomassen.

Program

Medaljevinnere 

Sammenlagtmedaljer

Distansemedaljer

Ifølge avisreportasje gjengitt i boken Store idrettsøyeblikk: norsk idrett gjennom 50 år (utgitt 1970) står det at lørdagens isforhold var av arbeidsis-type og at mange anså slaget om mesterskapet som avgjort etter Fred Anton Maiers fantastiske  meter hvor han vant med en seiersmargin på 15,9 sekunder.

Sammenlagt

Referanser

Litteratur

Eksterne lenker 
 
  
  Resultater på www.ISU.html.infostradasports.com sine nettsider.
  Sammenlagt-medaljer og Resultater på The-Sports.org (ikke komplett, mangler en løper, Jonny Nilsson, som ikke gikk dag 2, og angir kun første dag som dato for stevnet som varte i 2 påfølgende dager)
 
Videoer på YouTube
  med 1t 38min 8sek
  med 1t 33min 26sek
  med 1t 38min 2sek
  med 6min 45sek
  med 1t 33min 22sek

EM på skøyter
EM på skøyter i Norge
Sportsarrangementer på Bislett stadion
Hurtigløp på skøyter i 1968
Internasjonale mesterskap i 1968
Sport i Norge i 1968
Artikler i skøytesportprosjektet
Samuel Dyer

Samuel Dyer (lydhermende kinesisk navn: 戴尔, Dài'ěr, født 20. januar 1804 i London i England, død 24. oktober 1843 i Macao i Kina) var en kongregasjonalistisk protestantisk misjonær som arbeidet blant kinesere for det meste i  det som i dag er Malaysia. Han ankom Penang i 1827. Dyer, hans kone Maria og derres barn bodde i Malacca og så til slutt i Singapore. Han huskes særlig som for sine ferdigheter som typograf, han utviklet ståltyper for kinesiske tegn noe som gav trykking av kinesisk tekst et bedre og klarere resultat. 

Dyer ble til slutt i stand til å reise til Kina. Han kom til Hongkong den 7. august 1843 i forbindelse med en konferanse for London Missionary Society. Der ble det bestemt at han skulle virke i Fujianprovinsen. Men han fikk feber og døde i Macao før han kom på plass på misjonsfeltet. 

Britiske misjonærer
Kongregasjonalistiske misjonærer
Misjonærer i Malaysia
Misjonærer i Kina
Personer fra London